**Ansøgningsskema til CISUs Oplysningspulje**

**A. Basale informationer om samarbejdspartner**

|  |  |
| --- | --- |
| **Navn på *samarbejdspartner*** | Foreningen Sicilien v. Dokumentarist Simon Johansen. |
| Adresse | Nansensgade 92, 1. th., 1366 København K.  |
| Telefon | 61729332 | E-mail | mail@simonjohansen.com |
| Hjemmeside |  | www.simonjohansen.com |  |

|  |  |  |  |  |
| --- | --- | --- | --- | --- |
| Andre Samarbejdspartnere | Gyldendal Uddannelse | Klareboderne 5, 1001 København K | Redaktionschef Kim Møller Hansen |  3061 6372 / gukmh@gyldendal.dk |

*Hvis der er flere samarbejdspartnere (fx sydpartner, andre foreninger, uddannelsessteder, virksomheder, medier eller forskningsinstitutioner), skal der udfyldes en boks med basale informationer om samtlige samarbejdspartnere. Hvis der ingen partnere er, kan boksen slettes.*

**B. Aktiviteten**

1. **AKTIVITETEN. Giv en kort beskrivelse af, det I søger om støtte til**
	1. *Hvad er formålet med aktiviteten?*
	2. *Hvorfor er det vigtigt? Og hvorfor skal den realiseres nu?*
	3. *Hvad består aktiviteten af?*
	4. *Hvis oplysningsaktiviteten ikke skal foregå på dansk skal det beskrives hvorfor, og hvordan I vil nå målgruppen for aktiviteten.*
	5. *Hvordan hænger aktiviteten sammen med foreningens øvrige arbejde og brug af pro-midler?*
	6. *Hvordan inddrager I erfaringer fra eventuelle tidligere oplysningsaktiviteter?*
	7. *Er der tale om en oplysningsaktivitet, der før har været gennemført af foreningen? Hvis ja, hvad har man lært i foreningen og hvad påtænker man at gøre anderledes i for hold til sidst?*

|  |
| --- |
| En interaktiv dokumentar tager grundskolens ældste elever med til Brasilien, hvor der er en stor folkebevægelse, som kæmper for at gøre op med landets massive systemiske racisme. For at skabe en engagerende læringsproces, er det i den interaktive dokumentar eleven selv, som undersøger og danner sig en mening om emnet. I rollen som researcher for en menneskerettighedsorganisation rejser eleverne i grundskolens udskoling virtuelt til Rio de Janeiro for at undersøge og dementere en myte, som den magtfulde middelklasse længe har holdt i live, men som i dag møder massiv modstand: Brasilien er et race-demokrati, et samfund med så meget diversitet, at racisme ikke kan eksistere. Eleverne engagerer sig i en række problemstillinger knyttet til forskelsbehandling i det brasilianske samfund ved at interviewe forskellige personer: Højreradikale borgere, som støtter op om politiets rå metoder for at slå ned på kriminalitet; Fattige fra favelaen (slumkvarter), som er ekskluderet fra den formelle by, og som derfor har lavet eget lokalsamfund på svære betingelser. Brasilianerne i favelaerne oplever, at de ikke har samme muligheder for uddannelse og andre almindelige rettigheder som rigere brasilianere. Aktivister, som kæmper for at ændre forholdene. Politikere, som hylder politiets metoder og samfundets generelle tilstand. Udover at interviewe forskellige personer bliver eleverne også præsenteret for relevant baggrundsinformation:Racismen i Brasilien er kompleks, også i kraft af at der findes omkring 300 forskellige indfødte folkeslag i landet, som er så godt som usynlige i den brasilianske offentlighed. Portugiserne dræbte ved koloniseringens begyndelse langt størstedelen af den oprindelige befolkning, og gjorde mange til slaver, hvorefter de på brutal vis fragtede ca. 5 mio afrikanere til kolonien, som også blev gjort til slaver. Brasilien var det sidste land på den vestlige halvkugle til at forbyde slaveri – det skete i 1888. På trods af slaveriets ophør blev den hvide befolknings privilegier i stor stil bevaret, og Brasilien valgte at modtage store bølger af europæiske og asiatiske immigranter frem for at fokusere på assimilering af de frie afro-brasilianske borgere i samfundet. Brasilien var reelt et apartheidsamfund op til midten af det 20. århundrede. Eksempelvis var den afro-brasilianske kampsportsdans, Capoeira, forbudt indtil 1950’erne, og først i 1951 blev det forbudt for virksomheder at nægte at servicere mennesker med mørk hudfarve. Indfødte brasilianere kæmper indædt for deres rettigheder, der officielt blev sikret i forfatningen af 1988, men som det kniber med at gøre til virkelighed. Afro-brasilianere er langt den største gruppe blandt landets mange mordofre, har det laveste uddannelsesniveau, de laveste lønninger, og dør tidligst. Repræsentationen af sorte og indfødte brasilianere i landets medier og enorme film- og TV-industri er fortsat milevidt fra at afspejle befolkningens virkelige sammensætning.Efter at have oplevet den interaktive dokumentar skal eleven skrive et oplæg til klassen, hvor der reflekteres over, hvordan racismen i Brasilien er opstået, hvorfor det er en myte, hvad den systematiske racisme består i, og hvad brasilianerne kan gøre for at forandre dette. På den måde sættes Brasilien i spil som katalysator for diskussioner om sammenhænge mellem racisme og kolonialisme, om hvordan kolonialismen har formet, og stadig former, verden. Materialet bringer nye perspektiver til diskussioner om racisme og privilegier i Danmark og Europa. Formålet er, at læringsmidlet skal fungere som et interkulturelt spejl, som engagerer eleverne i Brasiliens systemiske racisme, FN’s Verdensmål om bl.a. ligestilling, postkolonialisme og ikke mindst den kritiske brasilianske diskurs, der tager livtag med kolonialisme og dekolonialisme i det Globale Syds komplekse virkelighed. Det er vigtigt, at danske unge bliver klogere på Brasilien, et land, som med al sandsynlighed får større betydning for Europa i de kommende år: I en stadig mere globaliseret verden vil den kommende handelsaftale mellem EU og MERCOSUR-landene øge interaktioner og handel mellem Brasilien og europæiske lande som Danmark endnu mere, og det er derfor vigtigt, at danske unge forstår det sydamerikanske kontinents største land langt bedre, end det er tilfældet i dag. Erfaringer fra FN´s seneste COP konferencer viser tydeligt, at det er helt afgørende, at den interkulturelle dialog og forståelse mellem det globale Nord og det globale Syd styrkes.Dansk Kulturinstitut samarbejder med produktionsselskabet Sicilien, som rejser til Brasilien for at indsamle materiale til den interaktive dokumentar. En anden samarbejdspartner er Gyldendal, som er med til at udarbejde et undervisningsforløb omkring den interaktive dokumentar til brug i bl.a. samfundsfag. Dokumentaren og tilhørende undervisningsforløb udgives og distribueres og markedsføres af Gyldendal til 8.-9.-klasser i hele landet.Aktiviteten er i tråd med Dansk Kulturinstituts øvrige kultur- og oplysningsprojekter målrettet unge.Se eksempel på den interaktive form her: [www.traetafpis.eu](http://www.traetafpis.eu) (af dokumentarist Simon Johansen fra produktionsselskabet Sicilien)  |
|  |

1. **SUCCESKRITERIER. Beskriv konkret hvad I vil opnå med aktiviteten**
	1. *Beskriv de kriterier der skal være opfyldt, for at I har nået jeres mål med aktiviteten.*
	2. *Hvordan vil I måle om succeskriterierne er opfyldt?*

|  |
| --- |
| Som resultat af aktiviteterne udarbejdes en interaktiv dokumentar og et undervisningsforløb i samarbejde med produktionsselskabet Sicilien og forlaget Gyldendal, på en for Dansk Kulturinstitut ny platform, nemlig Gyldendals undervisningsforlag. Målsætningen er at materialet når bredt ud til danske grundskoler. Gyldendal understøtter denne målsætning og distribuerer undervisningsforløbet til forventeligt 50.000 elever i landets 8.- og 9.-klasser. Et vigtigt succeskriterium er at materialet engagerer unge danskere landet over til at reflektere over de tematikker, der bearbejdes i materialet, hvordan racisme kan påvirke samfund på forskellige måder, og hvordan bevægelser som f.eks. Black Lives Matter kan være med til at starte den gnist, som inspirerer mennesker at kæmpe imod undertrykkelse og uretfærdig behandling. Eleven evaluerer sit engagement og kvaliteten af egen refleksion via spørgeskemaer, der integreres flere steder i forløbet.I samarbejde og samråd med Dansk Kulturinstitut og Gyldendal producerer dokumentaristerne dokumentaren, så den flugter med Børne- og Undervisningsministeriets undervisningsmål og læreplaner. I produktionens afsluttende fase udvælges fem skoler, som har anvendt undervisningsmaterialet. Som en del af evalueringen spørges ind til anvendeligheden af undervisningsmaterialet, til hvorvidt læringsmaterialet inspirerede til refleksion og dybere forståelse af emnerne samt hvilke klassediskussioner og eventuelt opfølgende aktiviteter materialet gav anledning til.For Dansk Kulturinstitut og Sicilien er det også et mål, at projektet tjener som basis for at søge flere fondsmidler til finansiering af foredrag, udstilling, aktivitet og videre udbredelse og oplysning.  |

1. **LÆRINGSMÅL. Opstil de læringsmål I har for aktiviteten**
	1. *Hvad ønsker I som forening at blive klogere på med aktiviteten? (Hellere få konkrete og realiserbare mål end mange ufokuserede mål, der ikke er realiserbare).*
	2. *Hvordan vil I sikre opsamling og videndeling fra aktiviteten i jeres forening? Og hvem er ansvarlig?*

|  |
| --- |
| Med projektet ønsker Dansk Kulturinstitut (DKI) at blive klogere på, hvordan den formidler budskaber bredt ud til grundskoler i Danmark. Organisationen er solidt forankret i Brasilien gennem 14 år, hvor der er opbygget et vidt forgrenenet netværk og interkulturelle kompetencer, som vil være afgørende for dette projekt. I Danmark når DKI primært ud til kulturverdenen og den bredere almenhed over 18 år. Med dette projekt vil DKI især engagere skoleelever ud fra ønsket om at opbygge bevidsthed om fremmede kulturer og menneskerettighedsspørgsmål allerede i grundskolen og for at styrke lærernes inddragelse af disse emner. Projektet ses som en pilot for en ny tilgang til hvordan DKI´s interkulturelle arbejde kan bringes mere dynamisk i spil blandt unge i Danmark - på sigt også i forhold til de øvrige lande, hvor instituttet arbejder. Aktiviteten følges af Anders Hentze, DKI´s Landechef i Brasilien, som sammen med Anne Splittorff, DKI´s Presse- og kommunikationsrådgiver i Danmark, sørger for løbende vidensdeling med instituttets øvrige medarbejdere og sekretariat. Information om projektet til øvrige medarbejdere og interesserede vil ske via emails, samt på de månedlige Institutledermøder. Projektet vil, ligesom andre DKI projekter, indgå i instituttets årlige evalueringsrunde, der udføres i samarbejde med Rambøll.  |

1. **MÅLGRUPPE. Beskriv hvem aktiviteten primært henvender sig til**
	1. *Hvem er det vigtigst, at I får i tale med aktiviteten? (Vær gerne meget specifik i jeres beskrivelse af målgruppen og om der er særlige hensyn til den).*
	2. *Hvordan appellerer særligt I til den målgruppe?*
	3. *Hvad skal målgruppen have lært af aktiviteten?*

|  |
| --- |
| Gyldendal udgiver projektet digitalt som et undervisningsforløb til samtlige danske grundskolers 8.- 9.-klasser. Dansk Kulturinstitut samarbejder med produktionsselskabet Sicilien, hvis medlemmer har bred erfaring med at formidle til målgruppen. Senest modtog produktionsselskabet prisen for årets bedste visuelle webproduktion for en interaktiv dokumentar om EU målrettet udskolingen. Materialet registreres ved udgivelse på Børne- og Undervisningsministeriets Materialeplatformen. Alle skoler har fri adgang til projektet. Gyldendal sammensætter en marketing- og kommunikationsindsats, der sikrer optimal eksponering af materialet. Målgruppen skal ved at bruge undervisningsforløbet opnå en dybere forståelse for racisme, forskelsbehandling, diskrimination og kolonialisme.  |

1. **TEMAER. Beskriv hvordan I arbejder med de fire punkter nedenfor** (hvis I gør det)
	1. *Hvordan inddrager I jeres partner i Syd planlægning og gennemførelse af aktiviteten?*
	2. *Hvordan fortæller I om de strukturelle årsager til fattigdom og ulighed?*
	3. *Hvordan indgår FN’s Verdensmål i jeres aktivitet?*
	4. *Hvordan arbejder I med løsningsorienterede og konstruktive vinkler på jeres budskaber?*

|  |
| --- |
| 5.1 DKI og dets partnernetværk i Brasilien hjælper dokumentaristerne med kuratering af, og kontakt til, brasilianske forskere, studerende, aktivister, politikere, og repræsentanter for forskellige befolkningsgrupper. Et program for møder og optagelser tilrettelægges. DKI deltager under dokumentaristernes rejse i Brasilien med interkulturel rådgivning og facilitering. 5.2 Produktionen benytter førstehåndsfortællinger som et gennemgående princip. Dokumentarformatet bruges som en platform, fast forankret i danske værdier, hvor en stor mangfoldighed af brasilianske stemmer kommer til udtryk omkring strukturel racisme, og derigennem viser dokumentaren årsagerne til ulighed og fattigdom 5.3 Den interaktive dokumentar flugter på flere parametre med FN’s Verdensmål. Dokumentaren kan anvendes til at undersøge komplekse problemstillinger fra udviklingslande og giver underviseren mulighed for at undervise eleverne i FN’s Verdensmål fra forskellige vinkler.Kendskab til brasiliansk forskning og aktivisme kan bringe nye perspektiver til forståelse af begreber - inklusive Verdensmål - i Danmark. Et eksempel er ligestilling mellem kønnene (Verdensmål 5). I store dele af verden, inkl. i Brasilien, er køn og race er to sammenflettede undertrykkelseshistorier. Mange vestlige feminister ser dog helst de to ting som isolerede fænomener, hvilket ofte er et problem for feminister i Brasilien, idet brasiliansk kultur/historie er fuld af eksempler på at hvide kvinder undertrykker sorte kvinder.Verdensmål 1, da fattigdom spiller en stor rolle for både indfødte og afro-brasilianere, hvilket bl.a. kommer til udtryk i slumkvartererne; Verdensmål 5 om ligestilling mellem kønnene. I 2016 lukkede daværende præsident Michel Temer ministeriet for kvinder, raceligestilling og menneskerettigheder – og udpegede derefter et kabinet bestående udelukkende af hvide mennesker. Desuden er sorte kvinder langt mere udsatte end hvide kvinder. Fra 2003 til 2013 steg antallet af dræbte sorte kvinder med 54 procent. Verdensmål 10 om mindre ulighed, grundet den store forskel i indkomst og adgang til fælles goder, som i høj grad følger raceskel;Verdensmål 16, da strukturel racisme undergraver fred, retfærdighed og stærke institutioner; Verdensmål 17 om partnerskaber for handling. Projektet styrker nord-syd interkulturel forståelse, hvilket er en forudsætning for klimaretfærdighed og etablering af et mere fair internationalt handelssystem, på længere sigt.5.4 Med henblik på at få målgruppen til at arbejde med løsningsorienterede og konstruktive vinkler udvikler Gyldendal et undervisningsforløb, som oplyser, engagerer og udfordrer eleverne til at opnå ny forståelse og perspektiv inden for projektets temaer.  |

1. **PLANLÆGNING. Skriv gerne i punktform (tids)planen for gennemførelse af aktiviteten**
	1. *Tidsplan for aktiviteten*
	2. *Hvilken grad af frivilligt engagement og bidrag forventer I?*
	3. *I hvilket omfang vil det være nødvendigt at aflønne?*
	4. *Beskriv aftaler med Syd-partner og evt. andre organisationer i Danmark om aktiviteten.*

|  |
| --- |
| Følgende punkter gennemføres i andet halvår 2022: Idéudvikling, research, produktion. I første halvår 2023 gennemføres produktion, postproduktion, udvikling af tilhørende undervisningsmateriale og kvalitetssikring. Lancering af projektet sker i 2023. Slutafrapportering afleveres i første halvår 2023. Midler fra CISU’s oplysningspulje går til rejseomkostninger og produktion. Aktiviteten gennemføres i samarbejde med produktionsselskabet Sicilien og Gyldendal. Foreningen Sicilien bidrager med frivillige timer for en værdi af 15.000 kroner. Gyldendal bidrager med timer for en værdi af 100.000 kroner i forbindelse med udvikling og distribuering af undervisningsmaterialet.  |

1. **KOMMUNIKATION. Beskriv hvordan I vil formidle jeres aktivitet**
	1. *Hvordan formidles aktiviteten internt i foreningen?*
	2. *Hvordan kommunikeres udadtil om aktiviteten?*
	3. *Er der elementer af aktiviteten, som kan interessere medierne, og hvordan skal disse kommunikeres?*

|  |
| --- |
| Projektet formidles internt på projektmøder med deltagelse af partnerne, samt på tværs af DKI´s afdelinger via emails, ved de månedlige institutledermøder, og deling af opslag på sociale medier.DKI Brasilien kommunikerer med de medvirkende brasilianske specialister via email på portugisisk, og tosproget i det omfang det måtte være nødvendigt ift de danske partnere.Landechef Anders Hentze og teamet i São Paulo varetager kommunikation om initiativet udadtil på afdelingens sociale medier i Brasilien (på portugisisk og engelsk).Presse- og kommunikationsansvarlig, Anne Splittorff, varetager DKI´s kommunikation om initiativet udadtil i Danmark via hovedkontorets sociale medier og pressekontakter.Dokumentaren og tilhørende undervisningsforløb udgives, distribueres og markedsføres af Gyldendal til 8.-9.-klasser i Danmark. Gyldendals marketings- og kommunikationsindsats sikrer optimal eksponering af materialet.DKI´s kommunikationsindsats vil, foruden at støtte op om ovenstående, fokusere på narrativer om projektet som case for hvordan den nuancering og styrkelse af den interkulturelle forståelse, som dette projekt tilvejebringer, med afsæt i instituttets arbejde ude i verden, kan bringes i spil i danske skoleelevers uddannelse, og således skubbe yderligere på i udviklingen mod en mere bæredygtig verden.  |